b'\n_START_ARTICLE_\nL\xc4\x97nas (teritorija)\n_START_SECTION_\nRaida\n_START_PARAGRAPH_\nL\xc4\x97nai, kaip stambus administracinis vienetas, apjungiantis smulkesnius (syssel) prad\xc4\x97ti naudoti Danijos karalyst\xc4\x97je. XIV a. prad\xc5\xbeioje juos, kaip stambiausi\xc4\x85 administracin\xc4\xaf vienet\xc4\x85 \xc4\xafdieg\xc4\x97 ir Norvegija (ji buvo dalinama \xc4\xaf 4 l\xc4\x97nus). 1660\xc2\xa0m. Danijoje, o 1662\xc2\xa0m. Norvegijoje (kuri tuo metu sudar\xc4\x97 unij\xc4\x85 su Danija) l\xc4\x97nai pervardinti amtais ir po to niekada neatkurti._NEWLINE_1634\xc2\xa0m. l\xc4\x97nus \xc4\xafdieg\xc4\x97 \xc5\xa0vedija, kuri modernizavo savo administracin\xc4\x99 sistem\xc4\x85 ir jais pakeit\xc4\x97 tradicines provincijas. Kadangi \xc5\xa0vedija vald\xc4\x97 ir Suomij\xc4\x85, l\xc4\x97n\xc5\xb3 sistema ap\xc4\x97m\xc4\x97 ir Suomijos teritorijas. Suomij\xc4\x85 valdant Rusijai, l\xc4\x97nai buvo vadinami gubernijomis. 1917\xc2\xa0m. Suomijai i\xc5\xa1kovojus nepriklausomyb\xc4\x99, ji tur\xc4\x97jo 8 l\xc4\x97nus, kuri\xc5\xb3 skai\xc4\x8dius iki 1998\xc2\xa0m. i\xc5\xa1augo iki 12. Reformos metu j\xc5\xb3 skai\xc4\x8dius suma\xc5\xbeintas iki 5. Suomijos l\xc4\x97nai galutinai panaikinti 2010\xc2\xa0m._NEWLINE_\xc5\xa0iuo metu \xc5\xa0vedijoje l\xc4\x97nai egzistuoja kartu su istoriniais administraciniais vienetais\xc2\xa0\xe2\x80\x93 provincijomis. Yra 21 l\xc4\x97nas. Pagal Europos S\xc4\x85jungos Teritorini\xc5\xb3 statistini\xc5\xb3 vienet\xc5\xb3 nomenklat\xc5\xabr\xc4\x85 priskiriami NUTS 3 lygmeniui. Kiekvienas l\xc4\x97nas dar suskirstytas \xc4\xaf komunas, kuri\xc5\xb3 \xc5\xa1iuo metu suskai\xc4\x8diuojama 290.'